Σεγόνα Ντιβιζιό

Η Σεγόνα Ντιβιζιό είναι η δεύτερη ποδοσφαιρική κατηγορία στην Ανδόρρα. Ιδρύθηκε μόλις το 1999 και διοργανώνεται από την Ποδοσφαιρική Ομοσπονδία της Ανδόρρας. Στην Σεγόνα Ντιβιζιό αγωνίζονται προς το παρόν (περίοδο 2010/11) δέκα ομάδες. 

 Αγωνιστικό σχήμα 

Οι δέκα ομάδες της Σεγόνα Ντιβιζιό αγωνίζονται στην κανονική περίοδο με διπλούς αγώνες (εντός και εκτός έδρας) μεταξύ τους. Η κανονική περίοδος αποτελείται έτσι από 18 αγωνιστικές. Με το τέλος της ξεκινά η φάση τών πλέι οφς για την πρόκριση στην πρώτη κατηγορία, την Πριμέρα Ντιβιζιό . Οι πρώτες τέσσερεις ομάδες της βαθμολογίας αγωνίζονται μεταξύ τους με διπλούς αγώνες. Έτσι προστίθονται για αυτές τις τέσσερεις ομάδες άλλες 6 αγωνιστικές. Οι βαθμοί που θα αποκτήσουν οι ομάδες από τα πλέι οφς προστίθονται στους βαθμούς που είχαν συγκεντρώσει από την κανονική περίοδο έτσι ώστε να διαμορφωθεί η τελική βαθμολογία. 

Η πρώτη ομάδα βάση αυτής της τελικής βαθμολογίας προκρίνεται αυτόματα στην Πριμέρα Ντιβιζιό, ενώ η δεύτερη παίζει διπλό αγώνα μπαράζ για την άνοδο με την προτελευταία ομάδα της πρώτης κατηγορίας. 

Από τη Σεγόνα Ντιβιζιό δεν υποβιβάζεται καμία ομάδα. 

 Ιδιαιτερότητες 

Λόγω της μικρής έκτασης τής χώρας, όλα τα παιχνίδια του πρωταθλήματος της πρώτης και δεύτερης κατηγορίας διεξάγονται μόνο σε δύο γήπεδα, στο Καμπ ντ' Εσπόρτς ντ' Αϊζοβάλ στο Αϊζοβάλ και το Εστάντι Κομουνάλ ντ’ Ανδόρρα λα Βέγια στην πρωτεύουσα Ανδόρρα λα Βέγια. Την περίοδο 2010/11 δεν χρησιμοποιήθηκε το Εστάντι Κομουνάλ ντ’ Ανδόρρα λα Βέγια, αλλά το Σέντρε Εσπόρτιου ντ' Αλάς στην πόλη Αλάς της γειτονικής Καταλωνίας. Έτσι όλοι οι αγώνες μιας αγωνιστικής λαμβάνουν μέρος σε διαφορετικές ώρες και μέρες τα Σαββατοκύριακα. 

Η Σεγόνα Ντιβιζιό δεν έχει σταθερό αριθμό ομάδων. Ομάδες μπορούν να δηλώνουν και να ξεδηλώνουν συμμετοχή χωρίς πρόβλημα, ενώ και οι δεύτερες ομάδες των σωματείων της Πριμέρα Ντιβιζιό εμφανίζονται και εξαφανίζονται περιοδικά. 

 Συμμετέχοντες ομάδες της περιόδου 2010/2011 

 ΦΚ Ρέιντζερς
 ΦΚ Λουζιτάνος Β 
 Ουνιό Εσπορτίβα Ενγκορδάνι
 Ουνιό Εσπορτίβα Εξτρεμένια
 ΦΚ Σάντα Κολόμα Β
 ΑΚ Εσκάλδες
 Πένια Ενκαρνάδα ντ’ Αντόρρα 
 ΦΣ Λα Μασάνα
 ΚΕ Πρινθιπάτ Β 
 ΚΕ Χενλάι

 Κατάλογος Πρωταθλητών 

 2000 ΦΚ Λουζιτάνος 2001 ΦΚ Ρέιντζερς 2002 Ρασίνγκ ντ’ Αντόρρα (αποκλείστηκε μετά τη αγων. περίοδο. Τη θέση της κατέλαβε η ΦΚ Σέρνι) 2003 Ουνιό Εσπορτίβα Ενγκορδάνι 2004 ΑΚ Εσκάλδες 2005 ΦΚ Σάντα Κολόμα Β (ως δεύτερη ομάδα δεν μπόρεσε να ανέβει κατηγορία. Τη θέση κατέλαβε η Ουνιό Εσπορτίβα Εξτρεμένια) 2006 ΦΚ Ενκάμπ 2007 ΦΚ Κάζα ντελ Μπενφίκα 2008 Ουνιό Εσπορτίβα Σάντα Κολόμα 2009 ΦΚ Ενκάμπ 2010 ΦΚ Κάζα ντελ Μπενφίκα 2011 ΦΚ Λουζιτάνος Β (ως δεύτερη ομάδα δεν μπόρεσε να ανέβει κατηγορία. Τη θέση κατέλαβε η ΦΚ Ρέιντζερς)

 Σύνολο τίτλων 

ΣύλλογοςΤίτλοιΧρονιές ΦΚ Ενκάμπ <center>2
| 2006, 2009
|-
| ΦΚ Κάζα ντελ Μπενφίκα
| <center>2 2007, 2010 ΦΚ Λουζιτάνος <center>1
| 2000
|-
| ΦΚ Ρέιντζερς
| <center>1 2001 Ρασίνγκ ντ’ Αντόρρα <center>1
| 2002
|-
| Ουνιό Εσπορτίβα Ενγκορδάνι
| <center>1 2003 ΑΚ Εσκάλδες <center>1
| 2004
|-
| ΦΚ Σάντα Κολόμα Β
| <center>1 2005 Ουνιό Εσπορτίβα Σάντα Κολόμα <center>1
| 2008
|-
| ΦΚ Λουζιτάνος Β
| <center>1 2011

 Παραπομπές 

 Εξωτερικοί σύνδεσμοι 

 Ποδοσφαιρική Ομοσπονδία Ανδόρρας, σελίδα για τη Σεγκόνα Ντιβιζιό

Κατηγορία:Εθνικά πρωταθλήματα ποδοσφαίρου Β΄ επιπέδου
Κατηγορία:Ποδοσφαιρικές διοργανώσεις Ανδόρρας